cyanic-selkie/wikianc huggingface dataset:
Daewoo Leganza
Daewoo Leganza er en mellomstor familiebil som ble produsert av den sørkoreanske bilprodusenten Daewoo mellom 1997 og 2002.
Litteraturåret 2020
Litteraturåret 2020 er en oversikt over utgivelser, hendelser, prisvinnere og avdøde personer med tilknytning til litteratur i 2020.
Daewoo Leganza
Bilen var utstyrt med Opels 2,0-motor på 133 hk, og ble erstattet af Daewoo Evanda i 2002.
Raita Suzuki
Raita Suzuki (født 11. august 1972) er en japansk terrengsyklist.
Utviklingen av europarekorder i friidrett 400 meter for menn
Manuell tidtakning
* Tid over distansen 440 yards
Puhuruhuru patersoni
Puhuruhuru patersoni er en art i slekten Puhuruhuru innenfor tangloppefamilien av ordenen Senticaudata, som inngår i gruppen av amfipoder.
Proeme
Proeme er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange trebukker, ganske variable i fargen. De kan være gulbrune, rødoransje og svarte, eller rødlige med mørke dekkvinger. Noen av artene etterligner trolig giftige biller i familien rødvinger (Lycidae). Antennene er tynne og lengre enn kroppen. Pronotum er rundet, kraftig innsnevret ved roten. Dekkvingene er jevnbrede eller utvidet bakover (det siste hos de artene som etterligner rødvinger). Beina er middels lange, lårene slanke.
Utbredelse
Slekten er vidt utbredt i Sør-Amerika.
Systematisk inndeling
Gruppen blir ofte slått sammen med Xystrocerini.
Lara de Liedekerke-Meier
Lara de Liedekerke-Meier (født 6. februar 1988) er en belgisk rytter som konkurrerer i feltritt.
Hun representerte Belgia under Sommer-OL 2020 i Tokyo, hvor hun ble utslått etter feltritt-delen i den individuelle konkurransen.
Joanna Pawlak
Joanna Pawlak (født 31. mars 1991) er en polsk rytter som konkurrerer i feltritt.
Hun representerte Polen under Sommer-OL 2020 i Tokyo, hvor hun ble utslått etter sprangridning i den individuelle konkurransen.
Evile
Evile er et thrash metal band fra Huddersfield, Storbritannia.
Debutalbumet deres, Enter the Grave, ble produsert av Flemming Rasmussen ved Sweet Silence Studios i København, Danmark og ble gitt ut over hele verden i 2007 av Earache Records.
Bandets første kritikk var utelukkende positiv fra musikkbladet Kerrang! som sa at bandet alene gjenopplivet hele sjangeren. Bandet holder fortsatt til i Huddersfield, England. Det har blitt bekreftet av Flemming Rasmussen også skal jobbe med Eviles andre studioalbum, som har planlagt utgivelsesdato, i midten av 2009, og at bandet skriver nytt materiale til den nye plata. Deres andre album, Infected Nations, ble utgitt 21. september 2009. Det ble produsert av Russ Russell. Evils tredje studioalbum, Five Serpent's Teeth kom i 2011, mens et fjerde, Skull, ble utgitt senhøstes 2013.
Oseaniamesterskapet i friidrett 2019
Oseaniamesterskapet i friidrett 2019 ble arrangert i Townsville i Australia i 2019.
Medaljevinnere
Medaljevinnere:
Utøvere i kursiv konkurrerte som gjester, utenfor konkurranse.
Vladimir Kuznetsov
Vladimir Kuznetsov (russisk: Владимир Кузнецов) er navnet til flere personer:
Ivan Vargić
Ivan Vargić (født 15. mars 1987) er en kroatisk fotballspiller som spiller for den slovenske klubben FC Koper.
Landslaget
12. november 2014 fikk han sin første landskamp for mot.
Han ble tatt ut i s EM-tropp til EM i Frankrike 2016.
Birgitte Kjos Fonn
Fonn er professor ved Institutt for journalistikk og mediefag (IJM) ved Oslomet – storbyuniversitetet, og fagansvarlig for sakprosalinjen ved IJMs mastergrad. Fonn er redaktør for det fagfellevurderte tidsskriftet Mediehistorisk Tidsskrift.
Fonn er dr.philos. i historie og cand.polit. i sosiologi fra Universitetet i Oslo, og har mastergrad (MSc) i «The Politics of the World Economy» (politisk økonomi, en gren av statsvitenskapen) fra London School of Economics. Hun har også skrevet flere skjønnlitterære bøker. Fonn arbeidet tidligere som utenriksjournalist og har også vært redaktør for tidsskriftet Internasjonal politikk.
Sophie av Slesvig-Holsten-Sønderborg
Sophie af Slesvig-Holsten-Sønderborg (født 13. august 1579, død 3. juni 1658) var en dansk-tysk prinsesse som var hertuginne av Pommern fra 1607–1618.
Ender’s Game (film)
Ender's Game er en sci-fi- og actionfilm fra 2013. Den er regissert av Gavin Hood, og har Asa Butterfield i tittelrollen som Andrew "Ender" Wiggin, med Harrison Ford, Hailee Steinfeld, Abigail Breslin og Ben Kingsley i andre hovedroller.
Sophie av Slesvig-Holsten-Sønderborg
Sophie var datter av Hans den yngre av Sønderborg i hans første ekteskap med Elisabeth av Braunschweig-Grubenhagen. Hun traff sin fremtidige mann Philip II av Pommern (1573–1618) da hans far Bogislaw XIII i 1601 ble gift med Sophies storesøster Anna i Sønderborg, (som dermed ble Philips stemor). Ikke lenge etter bryllupet ble Sophie forlovet med Philip, og bryllupet sto i Stettin i 1607.
Ender’s Game (film)
Handling
Ender Wiggin (Asa Butterfield) er en høyt begavet gutt som blir monitorert av myndighetene for sine evner de første leveårene. På grunn av sitt genetiske potensial og sin demonstrerte evne til å håndtere stress og trusler, blir han valgt ut av Colonel Graff (Harrison Ford) til et program som gjennom et spill om taktikk og strategi fostrer opp unge strategigenier som etterhvert skal lede stridskamper i verdensrommet. Gjennom målrettet arbeid og knallhard trening på en romstasjon som fungerer som militært akademi, møter han den legendariske Mazer Rackham (Ben Kingsley) som forvandler Ender fra en sjenert og redd guttunge til en naturlig leder. Gradvis læres han opp til å bli god nok for å lede krigen mot de insektliknende fiendene som planlegger å invadere jordkloden, 70 år etter at de tapte det forrige slaget. Med seg på laget har Ender en rekke jevngamle kadetter, og vi følger disse barna og ungdommene gjennom oppveksten og fram til det siste slaget som skal avgjøre menneskehetens fremtid.
Sophie av Slesvig-Holsten-Sønderborg
Hertug Philip var opptatt av kunst, og delte sin interesse med hustruen. Han døde den 3. februar 1618 og Sophies enkesete ble Neu Treptows (Trzebiatów) jomfrukloster, omgjort til fyrstebolig. Hun tok sin niese Maria Juliana av Nassau til seg som pleiedatter, og gjorde henne til sin universalarving i 1638. Videre beholdt hun ektemannens hoffnarr Hans Miesko, som siden gikk i arv til hertug Franz. Ved stormingen av Treptow den 14. september 1643, søkte flere familier skjul hos enkehertuginnen, hvis slott ble skånet.
Sophie overlevde sin mann med 40 år og døde 78 år gammel den 3. juni 1658 og ble begravet i et hvelv under det gamle alter i Mariakirken i Treptow. Hun var den siste av enkene etter det da utdøde pommerske hertughus.
Extended Versions
Extended Versions er et samlealbum med konsertopptak av det amerikanske progressiv metal bandet Queensrÿche.
Albumet ble utgitt på selskapet Sbme Special MKTS av Sony BMG 27. februar 2007.
Svein Johnsen
Svein Johnsen (født 18. august 1963) er en norsk forretningsmann. Han har en lang karriere innen IT bak seg, blant annet i Merkantildata og Telecomputing, før han i 2002 etablerte mobilselskapet Chess sammen med Idar Vollvik. I 2005 ble selskapet solgt til TeliaSonera og Johnsens selskap King Holding fikk en gevinst på rundt 160 millioner kroner. Han har etter det jobbet som investor og er deleier i diverse teknologiselskap.
Johnsen har også sittet i styret i Sportsklubben Brann.
Xia Baolong
Xia Baolong (født 1952 i Tianjin i Folkerepublikken Kina) er en kommunistisk kinesisk politiker.
Ean Evans
Donald «Ean» Wayne Evans (født 16. september 1960, død 6. mai 2009) var en amerikansk bassist. Han var bassist for Lynyrd Skynyrd fra 2001 fram til hans død i 2009.
Hijra (andre betydninger)
Hijra kan sikte til:
Xia Baolong
Xia ble i 1973 medlem av det kinesiske kommunistiske parti. Etter forskjellige verv i Tianjins bydistrikt Hexi var han viseborgermester av byen fra 1997 til 2003. Han studerte økonomi ved Pekinguniversitetet og tok doktorgraden i 2002.
I 2003 ble han stedfortredende partisekretær i provinsen Zhejiang. Fra 2011 har han vært etterfølger av Lü Zushan som guvernør for samme provins.
Ramon Antonio Leiva Figueroa
Ramon Antonio Leiva Figueroa (født 26. februar 1984) er en chilensk terrengsyklist.
Volleyball under Stillehavslekene 1963
Volleyball under Stillehavslekene 1963. Volleyball var en av flere sporter som var med i de første Stillehavslekene som ble arrangert i Suva på Fiji i perioden 29. august til 8. september 1963. Det var fire herrelag som deltok i volleyball-turneringen.
Snekkerbukse
Snekkerbukse, eller snekkerbukser, er en buksetype med lange bein og overdel med smekke eller brystklaff som blir holdt oppe av breie seler som krysser bak, dekker nederste del av ryggen og går over skuldrene. Bukseplagget brukes vanligvis som arbeidstøy, blant annet av snekkere og andre håndverkere og kroppsarbeidere. Buksene er gjerne utstyrt med praktiske lommer og hemper for verktøy og annet og framstilt i grovt, slitesterk tekstil, tradisjonelt dongeri (denim) med nagleforsterkede lommer og sømmer. Liknende varianter av selebukser brukes også som moteplagg, av barn og andre.
Historikk
Vide snekkerbukser i billige stoffer ble tatt i bruk som beskyttende arbeidsplagg for blant andre bønder og landarbeidere, jernbanearbeidere, gruvearbeidere, håndverkere og visse industriarbeidere i USA,  særlig i Sørstatene og Midtvesten, sist på 1800-tallet og tidlig på 1900-tallet. Plagget kom til Norge i 1920-åra. Buksemodellen har i perioder, blant annet på 1970-tallet og i ulike varianter, også vært moteriktig fritidsplagg for menn og kvinner. Snekkerbukser har vært barnetøy siden tidlig på 1900-tallet.
Navn på engelsk
Snekkerbukse kan på britisk engelsk kalles dungarees eller a pair of dungarees («et par dongeribukser»), i amerikansk engelsk overall, bib overall eller bib-and-brace overall («heldekkende med smekke og seler»).
Betegnelsen overalls kan også på norsk brukes om snekkerbukser. Det norske overall betegner vanligvis ulike typer heldresser, særlig kjeledress (kalles coveralls på amerikansk og boiler suit på britisk). Olabukser i form av arbeidsbukser med mange lommer og hemper kan i USA kalles carpenter jeans («snekkerjeans»).
Andre selebukser
Ulike typer selebukser brukes gjerne som arbeidsantrekk for voksne, men er også vanlig som ytterplagg for småbarn. Samme buksesnitt med lange bein, seler og bryststykke er for eksempel vanlig som del av vanntett oljehyre og regntøy. Forede selebukser kan dessuten brukes som skiantrekk sammen med vinterjakker. Store selebukser bæres ofte som ytterplagg over tynnere bukser.
Tetrigus
Tetrigus er en slekt av biller som hører til familien smellere (Elateridae).
Utseende
Store (gjerne 25 - 40 millimeter), avlange, svarte smellere, kroppen gjerne mer eller mindre kledt med lyse skjell. Hannene har korte, kamformede antenner, også hunnens antenner er kamformede, men med kortere tenner. Pronotum er oftest litt lengre enn bredt, rundet med rett, spisst tilbaketrukne bakhjørner. dekkvingene har fine punktrader.
Larvene er noe flate, glatte med en voksaktige overflate og spredte hår, rød- eller gulaktige. Hodet er noe flatt, svart med kraftige, fremoverstrakte kjever. Det bakerste leddet har et par kraftige utvekster av varierende form. Beina er ganske korte.
Levevis
Slekten larver lever i ved, der de er rovdyr som angriper andre insekter, for eksempel trebukklarver
Utbredelse
Slekten er vidt utbredt, fra Hellas og Kypros i vest til Palau og Australia i øst.
Marie Schlei
Marie Schlei opprinnelig Stabenow, (1919 –1983) var en tysk politiker (SPD) som fra 1976 til 1978 var minister for økonomisk samarbeid og utvikling, som den første kvinne i dette vervet.
Schlei ble født i Recz i Pommern, som da var tysk og bar navnet Reetz. Hennes mor var fabrikkarbeider og faren var kobber- og blikkenslager. Faren var også sosialdemokrat. Etter middelsskole arbeidet hun først som selger, postbetjent og funksjonær i kommunen. Hun giftet seg i 1940 og fikk et barn samme år. Hennes mann falt i 1943 under andre verdenskrig. I 1945 flyktet hun med sitt barn fra Pommern til Wesenbergland.
I Berlin ble hun lærer uten videregående skole, slik det var mulig i etterkrigstidens Tyskland. Hun ble snart rektor i en skole i arbeiderbydelen Wedding, senere skoleråd i kommunen.
Schlei ble medlem av SPD i 1949. I 1969, kort tid etter en kreftoperasjon, ble hun medlem av Forbundsdagen, valgt i Berlin. Hun var parlamentarisk statssekretær for forbundskansler Willy Brandt, inntil hun etter valget i 1976, ble minister.
Bjørn Jamtveit
Bjørn Jamtveit (født 21. september 1960 på Notodden) er en norsk professor i geologi.
Han ble cand.scient. i 1986 ved Mineralogisk-Geologisk museum, Universitetet i Oslo, og dr.scient. ved Institutt for geologi samme sted. Etter doktorgraden kunne han med et Odd Hassel-stipend ta et lengre studieopphold i Bristol. Professor ble han i 1993 og fra 2006 ledet han Centre for the Physics of Geological Processes (PGP), ett av landets første Senter for fremragende forskning. i 1996 ble han innvalgt i Det Norske Videnskaps-Akademi og fra 2001 har han vært medlem i Det Kongelige Norske Videnskabers Selskab. Han utga i 2009 en studie som påviste at andelen administrasjon ved europeiske universiteter vokste med størelsen. og vant året etter Fridtjof Nansens belønning for fremragende forskning. I 2012 ble han første nordmann som ble utnevnt til Geochemical Fellow av Geochemical Society og European Association of Geochemistry for å ha gitt viktige bidrag til geokjemien. I 2012 ble han tildelt Norges forskningsråds pris for fremragende forskning og i 2014 mottok han en forskningspris fra Alexander von Humboldt stiftelsen i Tyskland (Humboldt Forschungspreis). Jamtveit mottok i 2015 et 'Advanced grant' fra det Europeiske Forskningsrådet (ERC) for å arbeide med prosjektet 'Disequilibrium metamorphism of stressed lithosphere'. Fra 2021 har han vært Prodekan med ansvar for forskningen ved Det matematisk-naturvitenskapelige fakultet ved Universitetet i Oslo.
Skræmetindane
Skræmetindane er et fjell i Vang kommune i Innlandet. Det har en høyde på 1 714 meter over havet.
Découvertes Gallimard
Découvertes Gallimard (bokstavelig talt «Oppdagelser Gallimard»; i Norge: Horisont-bøkene) er en bokserie skapt av Pierre Marchand for det franske forlaget Éditions Gallimard. Den illustrerte serien fokuserer på arkeologi, historie, kultur, kunst, religion, vitenskap fra oldtiden til moderne tid og består av mer enn 700 bøker. Det første bindet handler om det gamle Egypt, skrevet av den franske egyptologen Jean Vercoutter og ble utgitt 21. november 1986. Over 500 forfattereer utgitt i serien.
Bøkene begynte å bli populære på begynnelsen av 1990-tallet, og noen bind har blitt oversatt til mer enn 20 språk, inkludert engelsk, italiensk, spansk, russisk, arabisk, kinesisk og japansk. I 1999 har bøkene i serien solgt over 20 millioner eksemplarer i flere land. I Norge har serien blitt utgitt av Schibsted siden 1990 under tittelen «Horisont-bøkene».
Liste over bøker
Liste over bøker i serien «Horisont-bøkene».
Lymfødem
Lymfødem er en kronisk sykdom som gir hevelser (væskeansamlinger, ødem) i kroppen.
Lymfødem deles i to hovedgrupper, de primære (medfødte) og sekundære. Sekundære lymfødem oppstår når lymfesystemet blir påført en skade ved en operasjon eller lignende. Som regel oppstår denne formen for lymfødem etter fjerning av lymfeknuter i forbindelse med kreftoperasjon og/eller ved strålebehandling. Primære lymfødem er medfødt og kan være arvelig. Noen er født med synlige hevelser, men ofte dukker lymfødemet opp i forbindelse med puberteten eller ved andre hormonelle endringer.
Rafael Losano
Rafael Losano (født 10. oktober 1997) er en brasiliansk rytter som konkurrerer i feltritt.
Lymfødem
Norsk lymfødem- og lipødemforbund (tidligere Norsk Lymfødemforening) er støtteforening for lymfødemikere i Norge.
Rafael Losano
Han representerte Brasil under Sommer-OL 2020 i Tokyo, hvor han ble utslått etter feltritt-delen i den individuelle konkurransen.
Jørn Sigurd Maurud
Jørn Sigurd Maurud (født 8. april 1960) er en norsk jurist og fra 1. november 2019 Norges riksadvokat.
Maurud gjennomførte juridisk embetseksamen  (cand.jur.) ved Universitetet i Oslo i 1987. Han arbeidet som juridisk saksbehandler Utenriksdepartementet fra 1987 til 1988, dommerfullmektig Nord-Hedmark sorenskriverembete fra 1988 til 1990 og advokat i Advokatfirma Wikborg, Rein & Co fra 1990 til 1991. Maurud arbeidet fra 1992 som utreder i Høyesterett, før han ble statsadvokat ved Eidsivating/Oslo statsadvokatembeter i 1995, siden førstestatsadvokat/avdelingsleder i perioden fra 2002 til 2010.
Han ble i 2010 førstestatsadvokat og embetsleder for Oslo statsadvokatembeter. Maurud var aktor i den såkalte Orderudsaken.
Maurud ble utnevnt til riksadvokat i statsråd 11. oktober 2019 som etterføger til Tor-Aksel Busch.
Rusmiddelpolitikk
Maurud meldte seg inn i organisasjonen Norsk Narkotikapolitiforening som nyutnevnt statsadvokat i 1995. Maurud meldte seg ut i 2020 i forbindelse med den rettspolitiske diskusjonen etter rusreformforslaget, da det ble tydelig for han at han ikke delte foreningens syn i rusmiddelpolitikken. I april 2021 påla Maurud statsadvokatene å undersøke tvangsmiddelbruk i mindre alvorlige narkotikasaker.
Sardorchestia
Sardorchestia er en slekt innenfor tangloppefamilien av ordenen Senticaudata, som inngår i gruppen av amfipoder.
Høgalmebreen
Høgalmebreen er en brearm av Myklebustbreen på grensen mellom kommuene Sunnfjord og Stryn i Sogn og Fjordane. Det høyeste punktet på breen er 1712 meter over havet, og denne fjelltoppen er den 701. høyeste i landet av fjellene med en primærfaktor på minst 50 meter.
Tennis under Stillehavslekene 1963
Tennis under Stillehavslekene 1963. Tennis var en av flere sporter som var med i de første Stillehavslekene som ble arrangert i Suva på Fiji i perioden 29. august til 8. september 1963. Det var både menn og kvinner fra elleve nasjoner deltok i tennisturneringen.
Amber Schlebusch
Amber Schlebusch (født 27. juli 2001) er en sørafrikansk triatlet. Hun vant individuell gull i triatlon under Sommer-OL for ungdom 2018.
2018
Schlebusch deltok i Afrikamesterskapet i triatlon 2018, og vant der juniorklassen, med tiden 1:06:08, som var 41 sekunder foran hennes landsvenninne Bridget Theunissen. I VM i triatlon 2018 kom Sør-Afrika på 15.-plass i mix-stafetten med Schlebusch på laget.
Hun deltok i triatlon under Sommer-OL for ungdom 2018. Der fikk hun gull individuelt, 11 sekunder foran Sif Bendix Madsen fra Danmark. Hun deltok også på det sammensatte laget Afrika 1 som kom kom på niendeplass i mix-lagkonkurransen.
Robin Godel
Robin Godel (født 18. august 1998) er en sveitsisk rytter som konkurrerer i feltritt.
Han representerte Sveits under Sommer-OL 2020 i Tokyo, hvor han ble utslått etter feltritt-delen i den individuelle konkurransen.
Corba
Corba (italiensk for «kurv») er en gammel måleenhet for volum som ble benyttet i Italia. 1 corba er om lag 80 liter, men mengden varierte mellom ulike steder. Corba kunne brukes til flytende volum (som vin) og tørt volum (som korn).
I Bologna kunne for eksempel 1 corba tilsvare til 78,6 liter. 1 corba kunne deles i 2 staio eller 60 boccali.
Hexi
Hexi (kinesisk: 河西区; pinyin: Héxī Qū) er et bydistrikt sentralt i byprovinsen Tianjin i Folkerepublikken Kina. Det ligger sør i sentrum mellom bydistriktene Heping og Jinnan.
Distriktet er på 41,24 km² og har 760 000 innbyggere.
Tianjins radio- og fjernsynstårn, som er 415 m høyt, ligger i Hexi. I desember 2004 ble Tianjinmuseet åpnet i bydistriktet. Nybygget i form av en flyvende svane er et av Kinas største byggverker.
Tim-Robin Lihaug
Tim-Robin Lihaug (født 17. september 1992) er en tidligere norsk bokser som debuterte som profesjonell bokser i 2012. Han er tidligere WBF-Verdensmester og WBO-Europamester i lett-tungvekt.
Den 7. mars 2020 slo han Vartan Avetisyan i Grieghallen i Bergen, i en kamp om den ledige World Boxing Federation-VM-tittelen.
Den 29. november 2014 ble han verdensmester i World Boxing Organizations (WBO) U-24-klasse. Per 2022 er han oppført på WBOs rankingliste med 20 seiere og 4 tap. Oversikten på WBOs nettside viser at Lihaug har vunnet kamper mot gode boksere som Simen Smaadal, Arne Ernstsen og den afrikanske mesteren Farouk Daku.
Han tapte kampen mot Arthur Abraham den 16. juli 2016 på TKO i 8.runde, etter å ha bokset jevnt med ham første del av kampen. I januar 2019 ble det kunngjort at han skulle møte finske Timo Laine til tittelkamp på Sotra Arena 23. mars. Han ville da bli den første mannlige bokseren som gikk tittelkamp på norsk jord siden 1975.
Silje Marie Vallestad
Silje Vallestad (født 24. juli 1978 i Tromsø) er en norsk gründer, investor, foredragsholder og rådgiver.
Vallestad grunnla den internasjonale ungdomsorganisasjonen World Voices i 1997 sammen med Jonathan Robinson. Organisasjonen hadde som formål å koble unge engasjerte mennesker med globale ledere, og organiserte blant annet en tredagers konferanse i Queen Elizabeth Hall og ga ut boken Har du 2 sekunder? der unge mennesker fra hele verden deltok side om side med ledere som Dronning Noor av Jordan, Hillary Clinton, Václav Havel, Frederik Willem De Klerk, Anita Roddick og Arne Næss.
På bakgrunn av dette arbeidet ble Vallestad invitert til å representere de unge ved flere større internasjonale konferanser, herunder Forum 2000 og Vienna Peace Summit. I 1998 bidro hun til å etablere konferanseserien Students’ Forum 2000 (Praha), sammen med president Václav Havel.
Silje Vallestad grunnla i 2006 selskapet Bipper Communication AS, og vant deretter flere gründer-kåringer. Etter tre års drift hadde selskapet i 2009 omsetning på 1,48 millioner kroner og 8 ansatte. Da Vallestad vant prisen for Årets kvinnelige gründer i mars 2011, hadde antall ansatte vokst til 20. Selskapet utviklet trygghetsløsninger for mobiltelefoner. I 2011 lanserte Bipper trygghetsappen «bSafe», som raskt ble verdens mest brukte trygghetsapp. Selskapet tiltrakk seg både norske og internasjonale investorer, deriblant Jada Pinkett Smith. Firmaet viste seg imidlertid ikke å bli noen finansiell suksess, og i 2014 var selskapets verdi falt med over 99 %. Vallestad trakk seg fra stillingen sin i 2013. Bipper hadde store finansielle tap i både 2014 og 2015, og ble i 2017 solgt til Mobile Software.
Vallestad jobber idag som investor, rådgiver og foredragsholder.
Vallestad vokste opp i Sandefjord og Florø. Hun studerte ved United World College of the Atlantic, Universitetet i Bergen, Norges Handelshøyskole, Yale, Harvard og WITS. Vallestad er gift og har tre barn.
Randall Hall
Randall Hall (født 1. juli 1954 i Jacksonville) er en amerikansk gitarist. Han spilte i Lynyrd Skynyrd fra 1987 til 1993.
Survivors Network of those Abused by Priests
Survivors Network of those Abused by Priests (SNAP), er en støtte gruppe for kvinner og menn som har blitt utsatt for misbruk fra religiøse autoriteter i USA. SNAP er en uavhengig ideell organisasjon. Barbara Blaine som selv var utsatt for overgrep fra en prest var grunnleggeren av organisasjonen i 1989. SNAP har over 5000 medlemmer og 55 avdelinger. SNAP startet sitt arbeid fokusert mot den katolske kirke, men har utvidet sitt arbeid til å også omfatte samme problematikk i andre kirkesamfunn.
Usbekistan Superligasi
Usbekistan Superligasi (usbekisk: Ўзбекистон Суперлигаси) er den øverste divisjon for fotball i Usbekistan.
Marko Lešković
Marko Lešković (født 27. april 1991) er en kroatisk fotballspiller som spiller for den indiske klubben Kerala Blasters FC.
Larry Junstrom
Larry «L.J.» Junstrom (født 22. juni 1949 i Pittsburgh, død 6. oktober 2019 ) var en amerikansk bassist. Han spilte bass i bandet .38 Special. Han er også kjent som et av de opprinnelige medlemmene i bandet Lynyrd Skynyrd.
Zenobia
Zenobia (gresk Ζηνοβία; arameisk Znwbya bat Zabbai, kjent som Xenobia eller Septimia Zenobia etter giftermålet med Septimius Odaenathus; født ca. 240, død ca. 275) var en dronning av det palmyrenske riket med hovedstad i Palmyra i nåværende Syria. Hun var Odaenathus' andre hustru og ble enehersker ved hans død i 267. Ved 269 hadde Zenobia utvidet riket, erobret i 270 Egypt og tatt den romerske prefekt til fange og antagelig henrettet ham. Hun var dronning av Egypt fram til 271 da hun etter et mislykket forsøk på å erobre Anatolia ble beseiret og tatt med til Roma i 272-273 som seierstrofe og gissel av keiser Aurelianus. Hun døde sannsynligvis en tid etter.
Hun var en ekstraordinær kvinne på mange vis. Hun var velutdannet og snakket syrisk, gresk, egyptisk og latin. Hun interesserte seg for historie og leste Homer, Platon og andre greske forfattere. Hennes forbilde sies å være den egyptiske dronning Kleopatra. Hennes liv og hybris ved å utfordre den største militærmakten i hennes tid har inspirert til flere operaer og kunstverk.
Bakgrunn
Zenobia ble født og vokste opp i Palmyra i romersk Syria. Hennes romerske navn var Julia Aurelia Zenobia, og latinske og greske skribenter refererte til henne som Zenobia (gresk: ἡ Ζηνοβία) eller som Septimia Zenobia. Etter at hun giftet seg med Udaynath, men som er bedre kjent under hans romerske navn Septimus Odenathus, som hans andre hustru, ble hun hetende Septimia. Hun benyttet den arameisk formen Bat-Zabbai (hebraisk: בת זבי‎) for å signere sitt navn. Arabiske skribenter omtaler henne som al-Zabba (arabisk: الزباء‎).
Hun tilhørte en familie med arameisk navn. Hun hevdet selv å nedstamme fra det kongelige selevkidedynastiets linje av Kleopatraer og ptolemeere. Den kristne Athanasius av Alexandria har hevdet at hun var «en jødinne som var tilhenger av [kristne] Paulus fra Samosata», noe som i så fall vil forklare hennes anstrengte forhold til jødiske rabbinere.
Senere arabiske kilder har forsøkt å etablere ikke helt tillitvekkende indikasjoner på hennes arabiske avstamming og argumentert at hennes opprinnelige navn var Zaynab. Al-Tabari har eksempelvis skrevet at hun tilhørte til den samme stammen som hennes framtidige ektemann, ʻamlaqiene, som antagelig tilhørte en av de fire opprinnelige stammene i Palmyra. I henhold til ham var Zenobias far en ‘Amr ibn al-Ẓarib, en sjeik av ʻamlaqiene. Etter at medlemmene av den rivaliserende tanukhidene, en arabisk stammesammenslutning, drepte ham ble Zenobia selv leder av ʻamlaqiene, hevnet sin far, og ledet dem siden i deres nomadiske levevis til sommer- og vinterbeitene. Det finnes ikke et spor av denne romantiske varianten i greske og romerske kilder.
Zenobia hevdet også å nedstamme fra Dido, dronning av Kartago, og av ptolemeisk dronning Kleopatra av Egypt. Selv om det er ingen konkrete bevis for dette, særlig ikke for Dido, hadde hun kunnskap i oldtidens egyptiske språk, viste et anlegg og hengivenhet for egyptisk kultur, og kan ha vært delvis egyptisk via sin mors slekt. I henhold til Historia Augusta ble en keiserlig erklæring fra henne sendt i 269 til borgerne i den egyptiske byen Alexandria som beskrev byen som «min forfedres by». Denne erklæringen passer bare på Vaballathus, Zenobias sønn. Historikeren og sofisten Kallinikos av Petra dedikerte sin historie om Alexandria i ti bokruller til en «Kleopatra», og denne henvisningen kan kun være i overført betydning av Zenobia. Kallinikos var en av de mange som aksepterte Zenobias beskyttelse og flyttet til hennes hoff i Palmyra.
Summen av ettertidens kunnskap om Zenobias opphav er meget tynn og forvirrende. Det er sannsynlig at hun var minst delvis av arabisk opphav, som mange andre i Palmyra, og hun var bortimot sikkert av en familie som tilhørte den urbane delen av byen og antagelig fra den rike handelsstanden. I status og rikdom var hun en passende hustru for den mann som hadde tilrevet seg kongeverdigheten over Palmyra.
Greske, romerske og arabiske kilder presenterer Zenobia som en kraftfull og karismatisk figur, som utmerket seg som kvinne, hun var både vakker og intelligent, men var heller ikke underlegen menn, hun red hester, jaktet, kjempet som en soldat og drakk tidvis sammen med sine militære offiserer, men, forsikret Historia Augusta, uten selv å bli full. Et av de mer kjente avsnitt i Edward Gibbons Romerrikets nedgang og fall (slutten av 1700-tallet) er vel så preget av romantiske superlativer i sin beskrivelse av Zenobia:
Gibbons støttet seg ukritisk på den notorisk upålitelige Historia Augusta, men i dette tilfellet er Historia Augusta rimelig på linje med andre kilder om Zenobia. Denne beskrivelsen går igjen som fakta i moderne omtaler av Zenobia, men det er en tekst preget av en puritansk mannlig tankegang. At hun berømmes for å være særlig kysk er først og fremst i kontrast til Kleopatra som hadde forhold til to store menn, Julius Cæsar og Marcus Antonius. Historia Augusta formidlet en beskrivelse av henne hvor hun forlangte å ha samleie med sin ektemann kun en gang i måneden og da utelukkende i hensikten i å frambringe en arving. Det er antagelig et ekko av arabisk tradisjon hvor det fortelles at hun blottet sine kjønnshår for sin fars morder for å vise at han aldri ville få henne. At hun var språksterk er ikke en urimelig antagelse for en som vokste opp i det flerkulturelle Palmyra, et dynamisk knutepunkt mellom øst og vest. At hun skulle nedstamme fra både Dido av Kartago og den egyptiske Kleopatra kan avvises som fiksjon, selv om Gibbon aksepterte det. Derimot er det sannsynlig at Zenobia hadde Kleopatra som sitt forbilde og den målestokk hun ønsket å etterligne: hennes «mentor over århundrene». Av den grunn forsøkte hun skape en kulturell ramme om sitt hoff i Palmyra, og omga seg med diktere og filosofer. En av dem som hun lokket til seg var hellenistiske filosofen Cassius Longinus (ca 213 – 273). Gibbon kaller ham «sublim», hvilket er spøkefull henvisning til en berømt filosofisk avhandling som ble tilskrevet ham, Om det sublime, men som han ikke skrev. Derimot skrev han en rekke andre lærde avhandlinger og kommentarer, både på Homer og Platon, skjønt ingen av hans verker har overlevd.
Arven etter Odaenathus
Zenobia ble den andre hustruen til Septimius Odaenathus, konge av Palmyra, ved 258. Han var en framstående borger av Palmyra og hans arabiske navn var Udaynath. Både han selv og hans sønn fra første ekteskap, Septimus Herodianus (Herodes), eller Hairanes (Hairan), oppnådde rang som romersk senator i 251. Begge ble gitt den greske tittelen «exarhos av Palmyrenes», og den palmyriske tittelen RŠ TDMWR, «leder av Tadmor». Om Odaenathus ble født rundt 220 var hans sønn kun en gutt da han ble senator, men det er uklart hva de øvrige titlene innebar; exarhos kan være en religiøs tittel, og RŠ kan rett og slett bety «ledende borger».
Odaenathus løftet Palmyra opp fra å være et regionalt senter underkastet Romerriket til selvrådende makt i Syria. Det var keiser Valerianus' nederlag og ydmykende fangeskap av det persiske Sasanideriket og dets kong Sjafur etter slaget ved Edessa i 260. I mangelen av romersk militært nærvær tok Odaenathus på seg oppgaven å motsette seg videre persisk avansement mot vest og således også true Palmyra. Han ledet sin hær og angrep perserne før de kunne krysset Eufrat og påførte dem et betydelige nederlag. Han stilte seg deretter på Gallienus' side, Valerianus' sønn, som måtte kjempe mot usurpatorer, hvorav en i Syria. Odaenathus angrep og slo ned opprøret mot keiseren, og ble belønnet med framstående titler som formaliserte hans posisjon i øst. En i rekke kampanjer gjenvant Odaenathus byene Carrhae og Nisibis for Romerriket. Ved 263 hadde han kontroll over Mesopotamia og den østlige delen av Anatolia. I mangelen av romersk autoritet i øst var hans posisjon «noe mellom en mektig undersått, uavhengig vasallkonge og rivaliserende keiser.»
Steiermark (flere betydninger)
Steiermark (latin: Styria) kan også referere til:
Zenobia
Arven etter Odaenathus
I 266 invaderte han perserne på nytt, men måtte bryte av og dro nordover til Bithynia for å slå tilbake gotiske angripere. Mens han oppholdt seg i Anatolia i 267 ble han myrdet sammen med sin sønn Hairanes under uklare omstendigheter. Han ble etterfulgt av sin andre, mindreårige sønn som han hadde fått med sin andre hustru Zenobia.
Den kongelige enke Zenobia ble den faktiske hersker av Palmyra og dets områder. Som dronning av Palmyra ble hun verge for sønn og styrte i hans navn. Han het Wahballath («Gaven til [gudinnen] Allat»), men romerne kalte ham Vaballathus, latin fra arameisk, והב אלת. Han var kun et barn da hans far og eldre halvbror ble drept, og hennes installering av sønnen på Palmyras trone som sin fars formelle arving synes å ha bli akseptert av folket. Det ble hennes rolle som verge og regent i hans navn. Vaballathus ble aldri annet enn en skygge historie, kun kjent gjennom de oppblåste titlene moren ga ham, og da hennes tid var over, så ble også hans. Han var kun et navn uten substans, og det er mulig at det var nettopp hva Zenobia ønsket. At overgangen mellom Odaenathus' styre og hennes eget gikk så knirkefritt, må antagelig krediteres hennes styrke og autoritet. Hun hadde allerede skaffet seg en formidabel omdømme over hele Syria som en stor jeger og en kriger som hadde fulgt sin ektemann på hans militære ekspedisjoner og demonstrert kvaliteter som utholdenhet og mot.
Palmyra hadde en sterk hær, både et dyktig kavaleri og bueskyttere som var beryktet. Som handelsby trengte Palmyra beskyttelse, og dens hær beskyttet ikke bare byen og dens økonomi, men utvidet Palmyras autoritet langt utenfor bymurene og beskyttet handelsrutene i ørkenen. Palmyra ble beskrevet som "Sparta blant byene i Orienten", selv deres guder ble avbildet i militær rustning. Soldater ble rekurttert fra byen og fra dets områder, fra utkanten av Homs til Eufratdalen, men også utenlandske leiesoldater ble rekruttert; en nabatisk kavalerist er nedtegnet i 132 for å ha tjenestegjort i en militær enhet fra Palmyra stasjonert i Anah. Hæren hadde antagelig også en rekke arabiske allierte fra ulike ørkenstammer. I 272 ledet Zenobia en hær på formidable 70 000 soldater.
Forholdet til Roma
Da Odaenathus i mangelen av romersk autoritet selv gikk mot perserne klarte han, mot alle odds å gå seirende ut av striden. Han vant tilbake de østlige provinsene, ikke for seg selv, men for Roma. Da nyheten om hans seirer nådde Roma må Gallienus ha vært mer enn fornøyd, og han feiret seieren som sin egen med en triumf i Roma i 263. Store æresbevisninger ble gitt til Odaenathus, i henhold til en kilde ble han gjort til dux Orientis, «kommandant av Østen». Som historikeren Alaric Watson kommenterte: «Ved å gjøre seg selv til en uunnværlig alliert av Roma samtidig som han kjempet for Palmyras interesser i regionen, utnyttet Odaenathus på dyktig vis situasjonen til egen fordel.»
Nina Mevold
Nina Mevold (født 6. juni 1967 i Bergen) er norsk helseleder med erfaring fra kommunal sektor, spesialisthelsetjenesten og akademia som er direktør ved Sørlandet sykehus.
Zenobia
Forholdet til Roma
I begynnelsen fulgte Zenobia sin avdøde ektemanns politikk. Hun gjorde ingenting som provoserte den romerske herskeren. Roma hadde for øvrig nok med seg selv og den vestlige delen av riket. I 268 ble Gallienus myrdet av en gruppe av sine egne offiserer mens han beleiret Milano. Usurpatoren Aureolus befestet seg der med sine tilhengere. Den myrdede keiseren ble erstattet av en annen av sine offiserer, Marcus Aurelius Claudius som fikk fjernet Aureolus og fikk støtte fra det romerske senatet for sitt krav som keiser. Hans presserende oppgave ble å slå tilbake en gotisk invasjon på Balkan som endte med en overbevisende seier ved Naissus i Moesia ved nedre Donau (dagens Serbia). For denne seieren tok han epitetet «Gothicus». Imidlertid levde ikke Claudius lenge nok til å kunne oppfylle sin målsetning om forene alle de tapte territoriene av Romerriket. Sent i 269 ble han syk og i januar 270. Hans etterfølger ble broren Quintillus, men som så mange andre keisere under krisen i det tredje århundret ble han myrdet i april 270. Den neste keiseren ble Aurelianus, som hadde steget gjennom de militære rangordninger til han endte opp som keiser.
Nina Mevold
Utdanning og arbeid
Etter studier i administrasjon og organisasjonsvitenskap fra 1988–1994 ble hun cand.polit. fra Universitetet i Bergen.
Mevold tiltrådte som administrerende direktør ved Sørlandet sykehus HF den 1. oktober 2018. Hun kom da fra stillingen som kommunaldirektør, Byrådsavdeling for helse og omsorg i Bergen kommune, en stilling hun hadde fra 2013. Før det hadde hun ledererfaring fra stilling som fakultetsdirektør ved Det medisinske fakultet og fra Det psykologiske fakultet, begge ved Universitetet i Bergen.
Zenobia
Forholdet til Roma
Med de indre stridighetene og de stadige barbariske invasjonene i Vesten, sto Zenobia fri til å følge sine egen ambisjoner og militære aktiviteter i Østen. Så lenge hennes aktiviteter ikke kom i konflikt med hennes profesjonelle lojalitet med keiseren, hvem det nå måtte være til enhver tid, var hun heller ingen trussel for Roma. Ingen av de titler tok for seg selv og sin sønn var i uoverensstemmelse med hennes status, som hun hadde arvet fra Odaenathus, underlagt Roma og beskytter av Romas interesser i Østen. Det skulle snart endre seg.
Nina Mevold
Utdanning og arbeid
Hun er en forkjemper for kunnskapsløft i primærhelsetjenesten. Hun ledet etableringen av den nasjonale Kommunenes strategiske forskningsorgan (2017–2019).
Zenobia
De første årene
De første rundt tre årene av Zenobias styre passerte i all fredsommelighet. Hun synes å benytte tiden til å konsolidere sin autoritet i de områdene som hennes ektemann hadde underlagt seg, hvilket omfattet det meste av Syria og den nordvestlige delen av Mesopotamia. Samtidig forsterket hun Palmyras forsvar imot framtidige angrep fra Sasanideriket, som i øyeblikket var mindre truende. Sjafurs styre gikk mot slutten. Den aldrende kongen var mer opptatt av å sikre stabiliteten i Persia og sikre sin etterfølger. Zenobia forsterket forsvarsverkene i utposter i grenseområdene, og økte uten tvil også egne militære ressurser, enten direkte ved rekruttering fra arabiske stammer eller ed allianser. En mer reell trussel kom fra fiendtlige arabiske grupper som stammealliansen Tanukh.
Den første perioden var også preget av aktiviteter av mer fredelig art, i særdeleshet å øke Palmyras kulturelle status. Byen hadde vært rik og framgangsrik. Dens elite var framstående, men ikke kulturelt sofistikert, fjernt beliggende fra de store gresk-romersk sentrene som eksempelvis Alexandria i Egypt og Antiokia ved Syrias kyst. Hun synes ikke å interessere seg for byggvirksomhet. Ingen av de betydelige offentlige bygningene i Palmyra synes å stamme fra hennes tid. Hun synes å ønske, slik Kleopatra hadde gjort før henne, å være fokus for et kulturelt og litterært hoff, preget av filosofer, poeter og retorikere. Hun fikk en av de fremste greske filosofiene på denne tiden, Cassius Longinus, å komme til hennes hoff. Han var født i Syria, antagelig i Emesa, men lærte filosofi i Athen. Han klagde på Palmyra manglet bøker, men selv var han «et vandrende bibliotek og et gående museum.»
Nina Mevold
Årets helseleder
Hun ble tildelt prisen som Årets helseleder 2018, utdelt av Norsk sykehus og helsetjenesteforening. I juryens begrunnelse heter det blant annet at «Mevold har vært en pådriver i nasjonal sammenheng for å sikre at kommunene blir klare til å møte fremtidens utfordringer».
Zenobia
De første årene
Dronningen ønsket ikke bare en velkjent filosof til å smykke hennes litterære hoff, men også å være en intellektuell og filosofisk mentor for henne selv og hennes sønn. Hans råd skulle «katalysere hennes ambisjoner og streben, ved å gi en ideologisk rettferdiggjøring for dem, og ved å gi råd om hvordan de best kunne virkeliggjøres.» Platon hadde før ham forsøkt seg som rådgiver for en opplyst fyrste, og feilet. I hvilken grad Longinus klarte å prege dronningen, kom han uansett til å betale prisen for sin tilstedeværelse.
Krigføring
Antagelig våren 270 begynte Zenobia sitt militære ekspansjonsprogram vestover. Innledningsvis gikk hennes hær inn i den romerske provinsen Arabia, og bortenfor i regionen Arabia Felix, hvilket besto av Den arabiske halvøy. Romerne hadde en del innflytelse her, men ikke kontroll. Hensikten var sannsynlig å angripe arabiske stammer i nordøstlige Arabia som truet Palmyras handelsaktiviteter. Selv her kunne Zenobia hevde at hun forsvarte den romerske keiserens interesser mens han var opptatt med større problemer i den vestlige delen av Romerriket. Reelt sett søkte hun å etablere kontroll over et område som ga hennes hær tilgang til Rødehavet og Nildeltaet. Deretter lå hennes neste mål rett foran henne, Egypt, og det endret hennes posisjon i Roma fullstendig. Egypt var en romersk provins, Aegyptus, og viktigere enn besittelse var at Roma var avhengig av kornforsendelsene fra Egypt. En invasjon i Egypt var å erklære krig mot Romerriket, men hun var antagelig godt informert om de politiske forviklingene og urolighetene i Vesten.
En gang i den andre halvdelen av 270 beordret hun sin general Zabdas om å marsjere inn Egypt med en styrke på antatt 70 000 menn. Zabdas ble møtt av et forsvar på rundt 50 000 romerske og egyptiske soldater. De kjempet standhaftig og påførte Pamyras hær to nederlag, og en tilbaketrekning før Palmyras hær til sist trengte igjennom og tok Egypt i besittelse. Den romerske guvernøren var Tenagino Profus og ble tatt til fange. Enten ble han henrettet eller han tok sitt eget liv for å forhindre det. Deretter reiste Zenobia triumferende inn i Egypt og erklærte seg som dronning av landet. Hun tok besittelse av landets historie, dets store rikdommer, og kanskje viktig for Palmyra, det lukrative handelen via Rødehavet. Uten tvil benyttet Zenobia seg av sin påståtte forbindelse med Kleopatra som ga en personlig dimensjon til hennes tilstedeværelse i Egypt. Hun plasserte seg på tronen til hennes store forbilde og rollemodell. Hennes styre av Nilens land var preget av opplysningens ånd; «det ville fostre et ekte, liberal kosmopolitisk miljø med tradisjonene til alle elementer som befolkningen respekterte og bevarte i en blanding av arabisk, arameisk, gresk, romersk og innfødte skikker og livsstil og idealer.»
Zenobia hadde sannsynligvis kalkulerte at romernes egne problemer ville gi henne tid til å konsolidere sin posisjon i Egypt. Å plassere seg som likestilt med Kleopatra var provoserende for Roma. Den tidligere egyptiske dronningen hadde vært en romersk fiende. Zenobias var å forsøke å forhandle fram en diplomatisk løsning hvor hun med sin erobring av Midtøsten og Egypt hadde demonstrert seg selv som en verdig til en bredere rolle innenfor den romerske verden. Som dronning av Egypt ville hun ha forsterket sin forhandlingsposisjon hvem det nå enn måtte være som var keiser for øyeblikket.
Det var Aurelianus, og så snart Zenobia hørte utnevnelsen må hun ha sendt sendebud til Roma med sine vilkår for en avtale. Hun betraktet seg som likestilt med ham i navnet på sin sønn. Det er reflektert i papyrusdokumenter i Palmyra hvor Aurelianus er uttrykkelig anerkjent som keiser, men etter navnet til Vaballathus som fulgt av titler som konge, konsul, imperator, og strategos. Hva hun trengte var Aurelianus' anerkjennelse av henne og hennes sønn, og deling av Romerriket i en vestlig og østlige del, styrt mellom Aurelianus i vest og Zenobia for sin sønn i øst. Forslaget var ikke hinsides, en slik ordning hadde vært benyttet tidligere, sist mellom Valerianus og hans sønn Gallienus. Det ble uansett avvist av Aurelianus. Zenobia hadde erobret Egypt, Romas brødkurv, og det var utilgivelig. Etter at han hadde ryddet opp i vest, begynte han marsjen med en stor hær østover i slutten av 271 for å gjøre opp med Zenobia og det palmyrenske riket. På den tiden hadde Zenobia allerede planlagt nye erobringer. Hun dro fra Egypt i løpet av året og til Syria for å forberede neste militære foretagende, en invasjon og erobring av Anatolia. Samtidig opphører Aurelianus' navn å opptre mynter utstedt av Zenobia og Vaballathus.
Invasjon av Anatolia og forsvar av Syria
Zenobia og hennes general Zabdas gikk inn i Anatolia med en stor hær. Det er ingen informasjon om hva som fikk henne til å gjøre dette vågestykket, men det viste seg å bli for stort. Fjellene i Anatolia er høye, terrenget vanskelig og hun nådde antagelig fram til Ankara før Palmyras ressurser var strukket til det ytterste. Hun oppnådde ingenting annet enn å få befolkningen fiendtlig innstilt. Hun beordret tilbaketrekning. Det var antagelig påskyndet at hun fikk alarmerende nyheter om at Aurelianus hadde avvist hennes diplomatiske tilnærmelser og nå marsjerte øst i spissen for en stor hær. Ved april 272 hadde krysset Bosporos og fortsatte inn i Anatolia. Overalt åpnet byene sin porter for ham, unntatt Tyana i sørøst. Samtidig ble Egypt gjenerobret ved Aurelianus' general Probus, som senere ble romersk keiser. Han møtte antagelig liten motstand da Zenobia hadde trukket ut det meste av hæren for å forsvare Syria.
Zenobia var fortsatt i Antiokia med sin sønn, og Zabdas fikk lurt henne ut om natten, og dro med restene av hæren mot Emesa. Aurelianus fulgte etter. I henhold til Zosimus hadde hun samlet en hær på rundt 70 000 menn for et andre forsøk mot romerne. Antallet på den romerske hæren er ukjent, men antagelig av tilsvarende størrelse. Aurelianus forsøkte samme taktikk på nytt, men denne gangen lot ikke Palmyras kavaleri seg lokke etter, men angrep isteden direkte mot romerhæren og drepte dem i stort antall. Det kunne ha ført til seier om ikke resten av Palmyras hæren lot seg spre utover og angripe enkeltvis. Aurelianus så straks muligheten og lot sitt infanteri angripe og spre fienden. De som ikke ble drept flyktet i stort antall. Zenobia var innenfor Emesa murer, men tok i sjansen på byborgernes lojalitet og flyktet mot Palmyra. De penger hun hadde med seg måtte hun dumpe fra seg, og som ble plukket opp av romerne. Aurelianus forfulgte henne tilbake til hennes by hvor hun befestet seg. og ble beleiret.
Straks Zenobia ble fanget overga Palmyra seg, og Aurelianus viste nåde. Fra Palmyra vendte keiseren tilbake til Emesa. Her sviktet Zenobias mot. Da hun ble stilt for retten vendte hun seg mot anklagerne og hevdet at hun var kun en enkel kvinne, forledet av dårlige menn, blant dem Longius. For å ha tjent dronning lojalt ble filosofen henrettet sammen med andre. Zenobia ble fraktet til Roma for å bli vist fram i keiserens triumftog.
Etterspill
Hva skjedde med Zenobia er et åpent spørsmål, og kildene gir mange og motstridende forklaringer. Om hun ble vist fram i triumftoget i 274. Flere kilder nevner triumftoget, blant dem Historia Augusta. Zosimus forteller derimot at hun døde på vei til Roma, enten av en sykdom eller at hun sulktet seg til døde. Også hennes tilhengere, inkludert sønnen Vaballathus, døde, druknet mens de krysset Bosporos. De fleste kilder hevder at hun nådde fram til Roma og beæret keiserens triumftog ved å bli vist fram i lenker. I henhold til Johannes Malalas ble hun henrettet rett etterpå da hun ikke lenger hadde noen verdi. Andre kilder, åpenbart mer spekulative hevder at hun levde videre, at Aurelianus ga henne et fint hus i Tivoli, Lazio. En annen kilde hevder at hennes påståtte datter ble gift med keiseren selv, og en annen at hun selv ble gift med en romersk senator, og i henhold til den senere kristne skribenten Hieronymus (400-tallet) levde hennes etterkommere fortsatt i Roma.
Tianjinmuseet
Tianjinmuseet er det største museet i Tianjin i Folkerepublikken Kina. Det ble grunnlagt den 20. desember 2004 ved sammenslåing av Tianjin kunstmuseum og Tianjin historiske museum.